Bob Talamini

Robert Guy Talamini (født 8. januar 1939 i Louisville i Kentucky, død 30. mai 2022 i Las Cruces i New Mexico) var en amerikansk fotballspiller. Den  høye og  tunge linemanen ble inkludert på All-SEC tredjelag da han spilte for University of Kentucky og ble draftet av American Football Leagues Houston Oilers (AFL) i 1960. Han begynte sin profesjonelle karriere med AFLs første treningsleir i 1960, og avsluttet den med New York Jets’ overraskende seier over Baltimore Colts i Super Bowl III 12. januar 1969.

Hall of Famerne George Blanda og Billy Cannon dro nytte av Talaminis blokkering da Oilers vant de to første ligatitlene i AFL. Han ble inkludert på All-AFL førstelag i 1962 og var ofte å se i ligaens All-Star-kamper, hvor han ble utvalgt seks år på rad ut 1967. Han var ankermannen for en offensive line som gav Blanda tid til å sette pasningsrekorder som ble stående i flere tiår og åpnet luker for spillere som Cannon, Charlie Tolar, Sid Blanks og Hoyle Granger. Talamini, Don Floyd og Jim Norton var de siste spillerne fra lagets første sesong som forlot laget.

Etter to AFL-titler og tre divisjonstitler i Eastern Division var Talamini med laget gjennom en periode med gjenoppbygging før de vant divisjonstittelen igjen i 1967. Oilers var én kamp fra en ligatittel i 1967, men Talamini fikk sin tredje seier året etter da han ble frigitt av Oilers og plukket opp av New York Jets. Foran Matt Snell og Joe Namath spilte han en viktig rolle i Jets’ seier i AFL og Super Bowl III. Talamini ble utvalgt til All-Time All-AFL andrelag.

I 2011 ble han innlemmet i Kentucky Pro Football Hall of Fame. Han døde 30. mai 2022, 83 år gammel.

Referanser 

Offensive linemen i amerikansk fotball
Personer fra USA av italiensk opphav
Houston Oilers-spillere
New York Jets-spillere
American Football League All-Stars
Personer fra Louisville
Utøvere av amerikansk fotball fra USA